सफर से पहले ट्रांसपोर्ट गुरु से जानिए टोल पेट्रोल-डीजल का खर्च
जयपुर | लंबेसफर पर जा रहे हैं तो अब पहले ही जान सकेंगे कि आप किन-किन टोल नाकों से गुजरेंगे, कहां कितना टोल चुुुकाना होगा, कितना पेट्रोल-डीजल खर्च होगा और अापके रूट पर कहां फ्यूल भरवाना उचित रहेगा, ताकि सस्ता पड़े। देशभर से इकट्ठी कर यह सारी जानकारी जयपुर के एक ट्रांसपोर्टर ट्रांसपोर्ट एसोसिएशन के पदाधिकारी और एक सॉफ्टवेयर इंजीनियर ने एक वेब पोर्टल Rtransportguru.in Sपर समेटी है। यानी केवल जयपुर या कोई खास जगह नहीं, बल्कि देशभर के छोटे से छोटे से कस्बों के सफर के लिए भी यह जानकारी इस वेबसाइट पर परोसी गई है।
वेबसाइट पर केवल अपनी लोकेशन डेस्टिनेशन डालना है, वाहन का प्रकार सलेक्टर करना है, जिससे टोल की गणना की जा सके। फ्यूल के रूप में होने वाले खर्च की हिसाब जानना है तो अपने वाहन का माइलेज भी डाल दें। तुरंत आपके कंप्यूटर या मोबाइल स्क्रीन पर आपके सफर पर होने वाला खर्च देख सकेंगे। मेप पर यह भी जान सकेंगे कि आपका रूट क्या रहेगा, उस रूट पर टोल नाके कहां-कहां पड़ेंगे और किन-किन टोल नाकों पर कितना टोल टैक्स चुकाना होगा। इस रूट पर आपको पेट्रोल डीजल भरवाना कहां सस्ता पड़ेगा, कहां कितनी दर है, यह जानकारी भी वेबसाइट से लेकर आप प्लान कर सकेंगे। वेबसाइट पर एनएच राज्य राजमार्ग सहित सभी तरह के टोल नाकों की जानकारी दी गई है। हालांकि टोल नाकों की दर सहित जानकारी देने की पहल राष्ट्रीय राजमार्ग प्राधिकरण अपनी वेबसाइट पर कर चुका है, लेकिन उस पर केवल राष्ट्रीय राजमार्ग के टोल नाके ही डाले गए हैं, साथ ही पेट्रोल-डीजल सहित अन्य खर्च वहां उपलब्ध नहीं है।
30साल के अनुभव का परिणाम
जयपुरट्रांसपोर्ट ऑपरेटर्स एसोसिएशन के महासचिव सुनील कुमार सोनी ने बताया कि 30 साल के ट्रांसपोर्ट व्यवसाय के अनुभव का फायदा लेकर यह कंसेप्ट विचार में आया। सॉफ्टवेयर इंजीनियर अनुपम सोनी ने देशभर से जानकारी एकत्र की, उसका ऑनलाइन डेटा तैयार किया गया और वेबसाइट बना दी। इसमें इनका योगदान दिया प्रोफेशनल वेब डवलपर उपेंद्र परमार ने।
हरपखवाड़े फ्यूल दरें अपडेट करेंगे
अनुपमसोनी ने बताया जल्द ही वेबसाइट पर पेट्रोल पंपों की लोकेशन भी डाली जाएगी। इसके अलावा ऐसा कंसेप्ट डाला गया है कि हर पखवाड़े पूरे देश में पेट्रोल डीजल की दरें रिवाइज होंगी तो वेबसाइट पर भी नई दरें डाल दी जाएंगी।
ट्रांसपोर्टभी होगा आसान
वेबसाइटऐसे लोगों के लिए भी उपयोगी होगी, जिन्हें पूरे देश में किसी भी कोने से ट्रांसपोर्टेशन की जरूरत है या ट्रांसपोर्ट सेवा देना चाहते हैं। उनके लिए यहां डेटा बेस तैयार किया जा रहा है। इसके लिए देशभर की करीब 1000 ट्रांसपोर्ट कंपनियों से संपर्क कर उनका डेटा डाला जा चुका है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva